S-2592/2022

Mál þetta, sem dómtekið var 25. janúar 2023, höfðaði lögreglustjórinn á höfuðborgarsvæðinu með ákæru 20. desember 2022, á hendur G-kk-þgf G-kk-þgf, kt. 000000- 0000, [...], Fyrir eftirtalin umferðarlagabrot með því að hafa:

„ Sunnudaginn 20. mars 2022 ekið bifreiðinni [...]sviptur ökurétti og undir áhrifum áfengis (í blóðsýni mældist vínandamagn 2,48 ‰) um Sæbraut við Dugguvog í Reykjavík, þar sem lögregla stöðvaði aksturinn.

M: [...]

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þriðjudaginn 26. júlí 2022 ekið bifreiðinni [...] sviptur ökurétti um Hafnarfjarðarveg við Engidal í Hafnarfirði, þar sem lögregla stöðvaði aksturinn.

M: [...]

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.“

Ákærði krefst þess í málinu að honum verði gerð sú vægasta refsing sem lög leyfa. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við fyrirtöku málsins 25. janúarsl. og játaði brot sín án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í janúar 1965 og á að baki sakaferil sem nær aftur til ársins 1982 samkvæmt framlögðu sakavottorði. Það sem hefur áhrif á ákvörðun refsingar í máli þessu er að með sektargerð lögreglustjóra þann 25. nóvember 2021 samþykkti ákærði greiðslu sektar að fjárhæð 200.000 krónurfyrir akstur sviptur ökurétti. Einnig skiptir máli að með sektargerð lögreglustjóra þann 27. júlí 2021 samþykkti ákærði greiðslu sektar að fjárhæð 410.000 krónur og að sæta 60 mánaða ökuréttarsviptingu fyrir akstur sviptur ökurétti og undir áhrifum áfengis. Þá er litið til þess að með sektargerð lögreglustjóra þann 2. júní 2020 samþykkti ákærði greiðslu sektar að fjárhæð 180.000 krónur og að sæta 12 mánaða ökuréttarsviptingu fyrir akstur undir áhrifum ávana- og fíkniefna. Einnig, að með annarri sektargerð lögreglustjóra þann 2. júní 2020 samþykkti ákærði greiðslu sektar að fjárhæð 90.000 krónur og að sæta 2 mánaða ökuréttarsviptingu fyrir akstur undir áhrifum áfengis. Þá ber að líta til tveggja dóma í Danmörku árið 2020 vegna reynslulausnar sem hann hlaut síðar þar í landi. Með dómi í Danmörku var ákærði dæmdur í 7 daga fangelsi og hlaut hann 6 ára innkomubann fyrir [...] óréttmæta vörslu farsíma. Loks var ákærði með dómi í Danmörku dæmdur í 1 árs fangelsi og hlaut hann 6 ára innkomubann fyrir brot gegn útlendingalögum.

Með fyrra broti sínu telst ákærði hafa rofið skilyrði reynslulausnar sem honum var veitt í Danmörku þann 30. maí 2020 til tveggja ára á 185 daga eftirstöðvum refsingar. Samkvæmt 15. gr. laga nr. 69/1963 um fullnustu refsidóma, sem kveðnir hafa verið upp í Danmörku, Finnlandi, Noregi eða Svíþjóð, o. fl. má láta mann, sem hefur fengið reynslulausn í nefndum löndum og verið dæmdur fyrir refsivert athæfi hér á landi, taka út refsingu þá, sem eftir stendur og fer um það eftir reglum almennra hegningarlaga um reynslulausn. Samkvæmt þessu og með vísan til 1. mgr. 82. gr. laga nr. 15/2016 um fullnustu refsinga, sbr. 60. gr. almennra hegningarlaga nr. 19/1940, verður ákærða gerð refsing í einu lagi fyrir þau brot sem hann er nú sakfelldur fyrir og með hliðsjón af óafplánuðu fangelsisrefsingunni.

Með hliðsjón af framangreindu, atvikum máls og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 9 mánuði. Með vísan til fastmótaðar dómaframkvæmdar þykja ekki efni til að skilorðsbinda dæmda fangelsisrefsingu.

Í ljósi framangreinds og með vísan til 99. og 101. gr. umferðarlaga nr. 77/2019, er ákærði sviptur ökurétti ævilangt.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 26.000 krónur. Um er að ræða kostnað vegna blóðsýnatöku og rannsóknar Háskóla Íslands á blóðsýnum.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, G-kk-nf G-kk-nf, sæti fangelsi í 9 mánuði.

Ákærði er sviptur ökurétti ævilangt.

Ákærði greiði 26.000 krónur í sakarkostnað.

H-kvk-nf B-kvk-nf R-kvk-nf